钦定古今图书集成/理学汇编/学行典/第243卷 > 赵希尹
## 钦定古今图书集成/理学汇编/学行典/第243卷 > 赵希尹

按《广西通志》：“赵希尹，字乐耕，全州人。家素丰，轻财好
施。生平慕范文正为人，置义田三百亩，以供享祀。里
中不能娶不能葬者，出资以助之。有忿争者，质之于
尹，片语立折，人方之王彦方云。会岁凶，出米赈济，所
活甚众。州守义其事上闻，又置义田数百亩，以招四
方之来学者。尝载米往湖南，彼地饥，悉赈之。仲子孟”
豪登嘉靖丙辰进士，历官佥宪。孙一鹤、一鹄，皆举孝
廉。尹膺褒封，乡评重之。